**Француски језик и књижевност ‒ ОАС**

**Обавештење о Стручној пракси у васпитно-образовној установи 1**

Предмет Стручна пракса у васпитно-образовној установи 1 на основним студијама Француског језика и књижевности подразумева да студенти реализују одређене активности везане за наставнички позив. На овом предмету не одржавају се предавања и вежбе. Студенти стичу знања и вештине за наставнички позив на више предмета током основних студија. Важно је да студенти повезују и примењују оно што уче из различитих предмета. На Стручној пракси у васпитно-образовној установи 1 то ће бити знања и вештине из педагогије.

Предиспитне и испитне обавезе студената описане су у силабусу за овај предмет. Према одлуци Одсека за филологију, реализоваће се посредством активности које ће се организовати на нивоу целе друге године ОАС Одсека за филологију ФИЛУМ-а и подразумеваће праћење предавања од стране ЗУОВ-а или представника Школске управе у Крагујевцу, и/или посетама школама. Студенти ће бити благовремено обавештени.

За сва питања студенти се могу јавити наставнику доц. др Марији Панић. У оквиру овога предмета, студенти ће сарађивати и с проф. др Тамаром Стојановић, наставником педагогије.

доц. др Марија Панић

руководилац Стручне праксе у ВОУ 1

Катедра за романистику

ms.marija.panic@gmail.com